คือ ผมมีฉากการ ท้องเสีย ถ่ายเหลวมาประมาณ3อาทิตย์แล้ว ถ่ายวันนึ่งก็ประมาณ3-4ครั้ง แล้วมีอาการ อืดท้องร่วมด้วย ผมหปหาที่คลีนิคมา2ที่ ที่แรกบอกว่าผมกังวลมากเกินไป อาจจะเป็นลำใส้อักเสบ บอกถ้าถ่ายเป็นมูกเลือด รึเป็นเลือดค่อยมาหา เดียวจะส่องกล้องให้ อีกที่บอกว่า ผมอาจจะกินอาหารผิดสำแดง ให้ยาปรับลำใส้มากิน แล้วผมสังเกตที่หน้าท้องผมคลำเจอ ก้อนเนื้อ เล็กๆ ประมาณ3-4ก้อนกดลงไปรู้สึกเจ็บ แล้วท้องผม ร้องบ่อยด้วย ครับจากอาการข้างต้น ผมมีความเสี่ยงเป็นมะเร็งลำใส้ไหมครับ ?🙏
สวัสดีค่ะ หากถ่ายอุจจาระเหลววันละ 3-4 ครั้ง มานาน 3 สัปดาห์ ถือเป็นอาการท้องเสียเรื้อรัง ซึ่งสาเหตุได้แก่- การติดเชื้อปรสิตหรือพยาธิบางชนิด- เป็นโรคลำไส้แปรปรวน ซึ่งจะมีอาการไม่สบายท้องร่วมด้วย เช่น แน่นท้อง ท้องอืด ท้องเฟ้อ มีแก๊สในท้องมาก ปวดท้องมากหลังทานอาหาร และอาการจะดีขึ้นหลังการขับถ่าย เป็นต้น- กระเพาะอาหารอักเสบ น้ำย่อยและกรดที่มาก อาจไหลลงสู่ลำไส้ และกระตุ้นให้มีการถ่ายบ่อย ถ่ายเหลวได้- การทานยาระบาย หรืออาหารเสริมลดน้ำหนัก- ผลข้างเคียงจากการทานยาบางชนิด เช่น ยาลดกรดยูริค ยาปฏิชีวนะ เป็นต้น- ลำไส้ขาดน้ำย่อยเอนไซม์บางชนิด เช่น แลคเตส แล้วได้ทานอาหารที่มีแลกโตสเข้าไป เช่น นมวัว ผลิตกภัณฑ์ต่างๆ จากนมวัว เป็นต้น- มีภาวะไทรอยด์ฮอร์โมนเป็นพิษ- การได้รับยาเคมีบำบัดหรือรังสีรักษา- เคยผ่าตัดลำไส้หรือถุงน้ำดี- ติดเชื้อ HIVเป็นต้นสำหรับมะเร็งลำไส้ใหญ่นั้น อาจมีท้องเสียเรื้อรังได้ แต่น่าจะมีอาการอื่นๆ อีก เช่น ถ่ายเป็นเลือด ปวดท้อง เบื่ออาหาร มีน้ำหนักลดอย่างมีนัยสำคัญ เป็นต้น ดังนั้น หากยังไม่มีอาการอื่นๆ ดังกล่าว ก็ไม่น่าเป็นโรคมะเร็งลำไส้ใหญ่ค่ะส่วนการที่คลำท้องแล้วเจอก้อนเล็กๆ ในช่องท้องนั้น อาจเป็นส่วนของลำไส้หรืออุจจาระได้ ทั้งนี้ หากเคยไปพบแพทย์มาแล้ว แพทย์ไม่ได้สงสัยว่ามีความผิดปกติอะไร ก็ไม่น่าเป็นก้อนเนื้ออะไรในช่องท้องค่ะในเบื้องต้น ควรดูแลตนเอง ได้แก่ การเลือกทานอาหารที่ปรุงสุกใหม่ ไม่ทานอาหารรสจัด ไม่ทานเผ็ด งดการทานอาหารเสริมและสมุนไพรต่างๆ และอาจงดการดื่มนมวัว และผลิตภัณฑ์จากนมวัวไปก่อน เช่น เนย ชีส ขนมต่างๆ ที่มีนมและเนย เป็นต้นหากยังคงถ่ายเหลวทุกวันอีก ก็ควรกลับไปพบอายุรแพทย์เพื่อตรวจหาสาเหตุเพิ่มเติมต่อไปค่ะ